《早起闻雀声》
明代·王问

朝闻寒雀喧，薄暮亦来归。
鸣啄自无患，丛竹欣相依。
凉风吹衡宇，明月照素帷。
寄傲此窗下，太息往事非。
今兹已息交，门外车马稀。
慰我闲居夕，岁寒良不违。

作者简介：（1497—1576）常州府无锡人，字子裕。嘉靖十七年进士。除户部主事，监徐州仓，减羡耗十二三。改南职方，历车驾郎中、广东按察佥事。父死，不复仕，隐居湖滨宝界山，兴至则为诗文，或点染丹青，山水人物花鸟皆精妙。以学行称，门人私谥文静先生。